80 aastat tagasi kajastas Eesti Kirik elavalt muusika­elu kirikutes.  «Rõõmustavaks nähteks on kujunemas, et rohkem  hakatakse pöörama tähelepanu kirikumuusika harrastusele. Leidub noori kui ka vanu, kes on asjast huvitatud ja asunud muusikaõhtute tegelikule korraldamisele. Ja peab ütlema, et korraldajate meeleheaks ning Jumala auks on kasvamas ka kirikumuusika õhtute külastajate arv,» kirjutas Eesti Kirik veebruaris 80 aastat tagasi.